Številka: 478-237/2020

Datum: 25. 5. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 17. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o preselitvi uprave Vrtca Ptuj na novo lokacijo**  |
|  |  |
| **PRIPRAVIL:** | Oddelek za negospodarske dejavnostiAndrejka Mulec, višja svetovalka  |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Zdenka Ristič, vodja Oddelka za negospodarske dejavnosti |
|  |  |
| **PRISTOJNO****DELOVNO TELO:** | Odbor za družbene dejavnosti |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o preselitvi uprave Vrtca Ptuj na novo lokacijo v predloženem besedilu. |

Nuška Gajšek

županja

Priloge:

* predlog sklepa z obrazložitvijo

 Predlog

 junij 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_ seji, dne \_\_\_ junija 2020, sprejel naslednji

**S K L E P**

**o preselitvi uprave Vrtca Ptuj na novo lokacijo**

1.

Mestni svet Mestne občine Ptuj soglaša, da se uprava Vrtca Ptuj preseli iz sedanje lokacije Puhova ulica 6, na novo lokacijo Raičeva ulica 12, na Ptuju.

2.

Vse aktivnosti v zvezi s preselitvijo se izvedejo najkasneje do konca šolskega leta 2020/21.

3.

Ta sklep prične veljati z dnem sprejema na Mestnem svetu Mestne občine Ptuj.

Številka: 478-237/2020

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Vrtec Ptuj je javni-vzgojno izobraževalni zavod, ki ga je ustanovila Mestna občina Ptuj z Odlokom o ustanovitvi javnega vzgojno izobraževalnega zavoda Vrtec Ptuj, sprejetim na seji mestnega sveta Mestne občine Ptuj, dne 16. 11. 2009 (Uradni vestnik Mestne občine Ptuj št. 13/2009) in je pravni naslednik Javnega vzgojno-varstvenega zavoda Vrtec Ptuj, ki je vpisan v sodni register pri Okrožnem sodišču na Ptuju, pod registrskim vložkom št. 1/00457/00.

Vrtec Ptuj deluje na desetih različnih lokacijah, ob tem deluje še oddelek v Splošni bolnišnici dr. Jožeta Potrča Ptuj in ločeno uprava Vrtca Ptuj na Puhovi ulici 6, Ptuj.

Do leta 2015 je bila uprava Vrtca Ptuj v starem mestnem jedru, v 3. nadstropju zgradbe v Prešernovi ulici 29, na Ptuju. Prostori so bili slabo vzdrževani, zato je leta 2014 RS Ministrstvo za okolje in prostor, Inšpektorat RS za okolje in prostor, Območna Enota Maribor izdal odločbo št. P06122-2997/2011/8, da se prepove uporaba vseh prostorov v 3. nadstropju poslovnega objekta Prešernova 29, na Ptuju. V tem času so potekale številne aktivnosti glede preselitve uprave na primernejšo lokacijo. Vrtcu je bilo predstavljenih več možnosti za preselitev, opravljeni so bili tudi ogledi poslovnih prostorov v lasti Mestne občine Ptuj, vendar le-ti niso ustrezali. V kolikor občina do 30. 5. 2015 ne bi preselila uprave iz prostorov Prešernova 29, bi bila dolžna plačati kazen v višini 125.000,00 EUR.

Na osnovi skupnega sodelovanja med tedanjim vodstvom Mestne občine Ptuj in vodstva Vrtca Ptuj, je vrtec najel poslovne prostore na Puhovi ulici 6. Sklenjena je bila pogodba o najemu poslovnih prostorov z KAASS - AVTOM d. o. o., za obdobje petih let do 1. 6. 2020. Vrtec je sklenil novo Pogodbo o najemu poslovnih prostorov, ki je začela veljati s 1. 6. 2020. Vrednost mesečne najemnine znaša 2.625,00 EUR in ne zajema obratovalnih stroškov razen strošek ogrevanja. Letno znaša strošek najemnine z ogrevanjem 31.500,00 EUR in je del cene programov. Najem prostorov v zasebni lasti je bila predlagana kot začasna rešitev.

Nadzorni odbor Mestne občine Ptuj je na svoji 7. redni seji, dne 14. 1. 2020 sprejel dokončno poročilo o izvedbi nadzora v javnem vzgojno - izobraževalnem zavodu Vrtec Ptuj. Med priporočili in predlogi (str. 9) je navedel, da priporoča vrtcu, da v sodelovanju z Mestno občino Ptuj pokuša zagotoviti lastniške prostore za potrebe uprave Vrtca Ptuj.

Dne 19. 2. 2020 je bil na Mestni občini Ptuj izveden sestanek na temo - predlogi za preselitev uprave Vrtca Ptuj na novo lokacijo, kjer smo ponovno preverjali možnosti preselitve v lastniške prostore Mestne občine Ptuj. Ugotovljeno je bilo, da občina ne razpolaga s primernimi praznimi poslovnimi prostori, kamor bi lahko preselili upravo.

Vrtec Ptuj ima na osnovi sklenjene Pogodbe o predaji premoženja v upravljanje (in aneksi) v upravljanju objekte, v katerih se izvaja dejavnost. Republika Slovenija je z Mestno občino Ptuj, maja leta 2013, sklenila pogodbo o brezplačnem prenosu državnega premoženja št. C2130-13R213002, s katero je Mestna občina Ptuj postala tudi lastnica nepremičnine katastrska občina 400 Ptuj parcele 996/7 in stavbe št. 1606 - Enota Narcisa.

Dne 29. 4. 2020 smo si ogledali prostore Enote Tulipan in Narcisa. Pri ogledu prostorov in zunanjih površin, smo mnenja, da je Enota Narcisa primernejša za preselitev uprave Vrtca Ptuj, s tem, da je potrebno opraviti prilagoditev prostorov.

Pravilnik o normativih in minimalnih tehničnih pogojih za prostor in opremo vrtca v 29. členu opredeljuje upravne prostore: pisarna ravnatelja, pisarna za administracijo, pisarna za računovodstvo prostori za arhiv, sanitarije. Velikosti posameznih prostorov pravilnik ne opredeljuje. Le-te lahko razberemo v Pravilniku o zahtevah za zagotavljanje varnosti zdravja delavcev na delovnih mestih. Za potrebe uprave (11 zaposlenih) bi zadostovalo 170-200 m2, hkrati je možno z drugačno organiziranostjo uprave zapolniti tudi prazne pisarne v ostalih enotah (2 prazni novi pisarni v Enoti Podlesek,...).

S takšnim načinom ureditve preselitve uprave Vrtca Ptuj v Enoto Narcisa, bi se izognili dragim, novim investicijam, gospodarno bi obnovili objekt, ki je potreben obnove, hkrati pa bi s takšnim načinom znižali stroške, ki so povezani s plačilom najemnine in obratovalnimi stroški, kadrom in vzdrževanji ter sledili priporočilu Nadzornega odbora Mestne občine Ptuj.

Po preselitvi uprave vrtca, bo potrebno opraviti podrobnejši pregled prostorske ureditve po enotah, saj ima občina do 31. 8. 2021 soglasje Ministrstva za izobraževanje, znanost in šport, da se v Vrtcu Ptuj uporablja manjša notranja igralna površina na otroka kot to določa 19. člen Pravilnika o normativih in minimalnih tehničnih pogojih za opremo vrtca. Trenutno zadostujemo kriterijem, da za otroke do drugega leta starosti zagotavljamo 3 m2, 2,6 m2 na otroka od drugega do tretjega leta starosti in 1,75 m2 na otroka za otroke od tretjega leta starosti do vstopa v šolo. Odstopanje od normativa lahko traja najdlje do 1. septembra 2023. Najmanjše notranje igralne površine imajo predvsem enote z manj oddelki in starejše enote posebej Deteljica (3. oddelki) in Trobentica (4. oddelki).

Na podlagi navedenega predlagam Mestnemu svetu Mestne občine Ptuj, da po obravnavi sprejme predlog Sklepa o preselitvi uprave Vrtca Ptuj na novo lokacijo v predloženem besedilu.

Pripravila: Nuška Gajšek

Andrejka Mulec županja